यात कॅन्सर झालेला किंवा होण्याची दाट शक्यता असणारा स्तन ऑपरेट करुन अंशतः किंवा पूर्णपणे काढून टाकतात. सॅराफिनाने डबल मॅस्टेक्टोमी आणि त्यानंतर रिकन्स्ट्रक्शन सर्जरी करण्याचा निर्णय घेतला. डबल मॅस्टेक्टोमी म्हणजे दोन्ही स्तन काढणे आणि त्यानंतर रिकन्स्ट्रक्शन म्हणजे स्तनरोपण करणे. 

या सर्जरीमुळे तिची कॅन्सरची रिस्क खूप कमी होणार होती. मात्र, यासाठी तिला तिचे दोन्ही स्तन गमवावे लागणार होते. परिणामी सर्जरी झालेला भाग संवेदनाहिन होणार होता. तो भाग पूर्णपणे बधीर होणार होता.

26 वर्षांच्या सॅराफिनाने या परिणामांसाठी स्वतःच्या मनाची पूर्ण तयारी केली होती. मात्र, रिकन्स्ट्रक्शन सर्जरीने तिला त्या संवेदना परत मिळवून दिल्या आहेत. 

'माझा मृत्यू झाला तर?'

सॅराफिनाच्या वडिलांना प्रोस्टेट कॅन्सर असल्याचं निदान झाल्यानंतर सॅराफिनाने स्वतःची जेनेटिक वैद्यकीय चाचणी करुन घेतली. यात तिला तिच्या वडिलांकडून BRCA2 हा कॅन्सरचा जीन (गुणसूत्र) मिळाल्याचं स्पष्ट झालं. या गुणसूत्रांमुळे तिलाही कॅन्सर होण्याचा धोका होता. 

डॉक्टरांनी सॅराफिनाला वर्षातून दोनदा ब्रेस्ट स्क्रिनिंग करण्याचा सल्ला दिला. त्यानंतर तिन... आणखी 4000 वर्णांसाठी लेख सुरू ठेवा:
े ब्रेस्ट स्क्रिनिंग केलं आणि या पहिल्याच चाचणीत डॉक्टरांना सगळं आलबेल नसल्याचं लक्षात आलं. पहिल्याच एमआरआय स्कॅनिंगनंतर डॉक्टरांनी तिला बायोप्सी करायला सांगितलं. 

सॅराफिना सांगते, "रिपोर्टची वाट बघत असताना मी खूप खचून गेले होते. मी माझ्या वडिलांना फोन केला आणि त्यांना म्हटलं आपल्या दोघांनाही कॅन्सर असेल तर? मी मेले तर?"

सॅराफिना आतून हादरली होती. मात्र, तरीही तिने अवघ्या 26 व्या वर्षी डबल मॅस्टेक्टोमी आणि रिकन्स्ट्रक्शन सर्जरी करण्याचा निर्णय घेतला. या सर्जरीत तिचे दोन्ही ब्रेस्ट टिश्यू पूर्णपणे काढून इम्प्लॅन्टच्या मदतीने नवीन स्तन तयार करण्यात येणार होते. 

स्तन काढण्याचा सल्ला कुणाला दिला जातो?

मॅस्टेक्टोमी आणि रिकन्स्ट्रक्शन सर्जरीचा सल्ला दोन प्रकारच्या रुग्णांना दिला जातो. एकतर ज्यांना ब्रेस्ट कॅन्सर झाला आहे, अशा रुग्णांना आणि दुसरं म्हणजे ब्रेस्ट कॅन्सर होण्याची हाय जेनेटिक टेंडसी असणाऱ्या आणि प्रतिबंधात्मक सर्जरी करण्याची इच्छा व्यक्त करणाऱ्या व्यक्तींना. थोडक्यात ब्रेस्ट कॅन्सर झालेले रुग्ण आणि ब्रेस्ट कॅन्सर होण्याची दाट शक्यता असणाऱ्या व्यक्तींना ही सर्जरी करण्याचा सल्ला डॉक्टर देतात. 

यूके चॅरिटी ब्रेस्ट कॅन्सर संस्थेत क्लिनिकल संचालक असणाऱ्या डॉ. एमा पेनेरी सांगतात की सॅराफिनासारख्या महिलांना देण्यात येणारी प्रोसिजर आणि ब्रेस्ट कॅन्सर झालेल्या रुग्णांना देण्यात येणारी प्रोसिजर यात फरक आहे. कॅन्सरवर योग्य पद्धतीने उपचार झाले पाहिजे, हे सर्वात महत्त्वाचं आहे. 

डॉ. एमा पेनेरी म्हणतात, "ब्रेस्ट कॅन्सरच्या पेशी स्तनाग्रे किंवा अॅरिओला (स्तनाग्रांजवळचा गडद भाग) याच्या मागे असू शकतात. त्यामुळे कॅन्सरपासून पूर्णपणे मुक्त होण्यासाठी तुम्हाला बरीच खबरदारी घ्यावी लागते."

या उपचारांचा रिकन्स्ट्रक्शनवरही परिणाम होऊ शकतो, असंही त्या सांगतात. 

त्या म्हणतात, "तुम्हाला मिठी मारलेली कळत नाही."

सॅराफिना बर्कलेच्या युनिवर्सिटी ऑफ कॅलिफोर्नियामध्ये खगोलशास्त्रात पीएचडी करत आहे. सर्जरीविषयी माहिती घेताना तिला विज्ञान शाखेची विद्यार्थिनी असल्याचा चांगलाच फायदा झाला. 

ती म्हणते, "आपल्याबाबत पुढे काय घडणार आहे, याची पुरेपूर कल्पना असणं फार अस्वस्थ करणारं असतं."

"मॅस्टेक्टोमी आणि रिकन्स्ट्रक्शन सर्जरी करणाऱ्या महिलांना स्तनांमध्ये संवेदना जाणवत नाहीत. म्हणजे कुणी तुम्हाला मिठी मारल्यावर तुम्हाला त्याची संवेदना...